Hjalmar Christian Hauge

Hjalmar Christian Hauge (1862–1907) var en norsk embetsmann og diplomat som også var kammerherre.

Liv og virke
Bakgrunn
Hjalmar Christian Hauge var sønn av forretningsmann og stortingsrepresentant Ole Mathæus Hauge (1806–1868) og Gunhild Marie Brinch (1830) fra Arendal.Dåpsprotokoll fra Trefoldighetskirken i 1862.
Utenrikstjeneste for Sverige-Norge
Hauge ble cand.jur. i 1886 og var ved Utenriksdepartementets kontor i Stockholm noen år før han i 1889 ble tilknyttet den svensk-norske legasjon i London som attaché.Svenske og norske Gesandtskaber og Konsuler i Norges Statskalender 1890. Dernest var han ved legasjonen i Paris i 1890 og legasjonen i Berlin i 1891. Etter en tid som kansellist, var han fra 1897 kammerherre ved Det kongelige hoff.Det Kongelige Norske Hof i Norges Statskalender 1905.Kungl. Maj:ts beskickningar till främmande makter i Svensk rikskalender 1905.

Fra 1901 var han legasjonssekretær ved den svensk-norske legasjonen i Washington.  Etter unionsoppløsningen i 1905 ble han den 31. oktober 1905 utropt som den første chargé d'affaires stasjonert ved den nye Norges legasjon i Washington.  Han samarbeidet en del med bergenseren Johan Anton Wolff Grip (1844–1922) som hadde fortsatt som svensk sendemann i Washington frem til høsten 1906.  
Norges minister (ambassadør) til USA og Mexico
Den 21. mars 1906 ble det i statsråd klart at han Hauge ble minister samme sted.Det er i ''Fra diplomatiets verden'' at så står, men det står sikkert flere steder.  Sideakkreditering til legasjonen i Mexico fulgte like efter.Hauge, Hjalmar Christian i Illustreret norsk konservationsleksikon 1907–1913. Men, Hauge satt bare ett år og rakk bare såvidt å komme i gang med byggingen av legasjonens bygning.

Utmerkelser
Hauge ble utnevnt til kommandør av 1. klasse av St. Olavs Orden i april 1906. Han var også ridder av den svenske Nordstjerneordenen, den danske Dannebrogordenen og den portugisiske Kristusordenen. Han  var dessuten offiser av den franske Æreslegionen. Han ble også tildelt Kong Oscar IIs jubileumsmedalje.

Død
Hauge, som var gift med en amerikaner, døde på skitur ved Voksenkollen i desember 1907.John Hultgren, En bit Norge i maktens sentrum i Aftenposten den 20. oktober 2011.  

Han ble etterfulgt av Ove Gude (1853–1910). 

 Referanser 

Kategori:Norske diplomater
Kategori:Norske ambassadører
Kategori:Norges ambassadører til USA
Kategori:Ambassadører til Mexico
Kategori:Kommandører med stjerne av St. Olavs Orden
Kategori:Nordstjerneordenen
Kategori:Riddere av Dannebrogordenen
Kategori:Kristusordenen
Kategori:Personer tilknyttet Det kongelige hoff
Kategori:Norske kammerherrer